**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ 2020 ԹՎԱԿԱՆԻ ՍԵՊՏԵՄԲԵՐԻ 8-Ի N 28-Ն ՀՐԱՄԱՆՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

 «Հանրակրթության մասին» օրենքի 30-րդ հոդվածի 1-ին մասի 26.7-րդ կետով սահմանված է, որ Կրթության պետական կառավարման լիազորված մարմինը սահմանում է ուսումնական հաստատություններում գործածվող փաստաթղթերի [ցանկը](https://www.arlis.am/DocumentView.aspx?docid=145952) և հաստատում դրանց լրացման (գործածման) [կարգերը](https://www.arlis.am/DocumentView.aspx?docid=145952):

 Նախագծով ներկայացվող փոփոխության նպատակն է հանրակրթության ոլորտի բարեփոխումների շրջանակում դյուրինացնել հանրակրթական ուսումնական հաստատություններում պարտադիր գործածության փաստաթղթերի լրացումը, գործածումը և փաստաթղթաշրջանառությունը` կիրառելով Դպրոցների կառավարման տեղեկատվական համակարգը, որտեղ  գործածվող փաստաթղթերի մի մասը ձևավորվում է ինքնաշխատ եղանակով՝ մյուս փաստաթղթերի լրացման արդյունքում մուտքագրված տեղեկատվության հիման վրա: Այդ փաստաթղթերը պահպանվում են թվային ձևաչափով և անհրաժեշտության դեպքում կարող են արտահանվել PDF ֆորմատով:

**1.1. Կարգավորման ընթացիկ իրավիճակը և առկա խնդիրները.**

Նախագծով առաջարկվում է հանրակրթական ուսումնական հաստատություններում գործածվող փաստաթղթերի փոփոխված ցանկը  և  այդ փաստաթղթերի լրացման (գործածման) կարգը:

**1.2. Առկա խնդիրների առաջարկվող լուծումները.**

 Առաջարկվող կարգավորմամբ նախատեսվում է ուսումնական գործընթացը պատշաճ և համակարգված կազմակերպել, դրանով պայմանավորված՝ պլանավորել հետագա անելիքները:

 **Միջոցառման իրականացումից ակնկալվող արդյունքը.**

 Իրավական ակտով առաջարկվող փոփոխությամբ ակնկալվում է հստակեցնել ուսումնական հաստատություններում գործածվող փաստաթղթերի [ցանկը](https://www.arlis.am/DocumentView.aspx?docid=145952) և դրանց լրացման (գործածման) [կարգերը](https://www.arlis.am/DocumentView.aspx?docid=145952):

**Իրավական ակտի մշակման գործընթացում ներգրավված մարմիններ՝** Կրթության, գիտության, մշակույթի և սպորտի նախարարություն:

«**Հայաստանի Հանրապետության կրթության, գիտության, մշակույթի և սպորտի նախարարի 2020 թվականի սեպտեմբերի 8-ի N 28-Ն հրամանում փոփոխություն կատարելու մասին**» **նախագծի ընդունումը պետական բյուջեի ծախսերի նվազեցում կամ ավելացում չի նախատեսում:**